Քամալա Հարիս

**Քամալա Դևի Հարիս** (, ), ամերիկացի իրավաբան և քաղաքական գործիչ, Դեմոկրատական կուսակցության անդամ։ Կալիֆոռնիայի գլխավոր դատախազ (2011-2017), Կալիֆոռնիա նահանգի ԱՄՆ նախկին սենատոր։ 2021 թվականի հուվարի 20-ից՝ ԱՄՆ փոխնախագահն է:

## Կենսագրություն
մինի|ձախից|Կալիֆոռնիայի գլխավոր դատախազ Քամալա Հարիսը Սան Ֆրանցիսկոյում (2013 թվական)
Քամալա Հարիսը ներգաղթյալների դուստր է (անունը նշանակում է «լոտոսի ծաղիկ»)։ Մայրը` հետազոտող է, բնիկ հնդիկ, հայրը տնտեսագիտության պրոֆեսոր է, ծագումով Ճամայկայից (ծնողներն ամուսնալուծվել են, երբ Քամալան հինգ տարեկան էր)։ Կրտսեր քույրը՝ իրավաբան Մայա Հարիսն իր նախագահական ընտրությունների քարոզարշավի ընթացքում Հիլարի Քլինթոնի թիմում էր։ Քամալան ավարտել է Հովարդի համալսարանը, այնուհետև իրավագիտության դոկտորի կոչում է ստացել Կալիֆոռնիայի Հալիթինգի համալսարանում և աշխատել է որպես Ալամիդա կոմսության փաստաբանի օգնական։

2003-2011 թվականներին եղել է Սան Ֆրանցիսկոյի շրջանային դատախազ։

Մի քանի ամիս անց ուշադրություն է գրավել այն փաստը, որ հրաժարվել է մահապատիժ պահանջել քսաներկուամյա Դեյվիդ Հիլի համար, որը մեղավոր էր ճանաչվել ոստիկան Այզեկ Էսպինոզայի սպանության համար։ Կալիֆոռնիայի սենատորներ Բարբարա Բոքսերը և Դայան Ֆայնշտայնը, իսկ այնուհետև գլխավոր դատախազ Բիլ Լոքերը դատապարտել են նրա որոշումը, իսկ Օկլենդի քաղաքապետ Ջերի Բրաունը հետաքննություն է սկսել պաշտոնի չարաշահման կասկածանքով, սակայն ոչ մի խախտում չի հայտնաբերել։

2010 թվականին ընտրվել է Կալիֆոռնիայի գլխավոր դատախազ՝ պատմության մեջ դառնալով աֆրոամերիկյան և հարավասիական համայնքների առաջին ներկայացուցիչը, ինչպես նաև այս պաշտոնում առաջին կինը։ 2014 թվականին վերընտրվել է երկրորդ ժամկետով։

2012 թվականի սեպտեմբերին ելույթ է ունեցել Դեմոկրատական կուսակցության ազգային կոնվենցիայում։

2016 թվականի նոյեմբերի 8-ին ընտրություններում հաղթել է Լորետա Սանչեսին և պաշտոնը ստանձնելուց հետո պատմության մեջ դարձել է Կալիֆոռնիայից առաջին «գունավոր» սենատորը։ Սենատում քննադատել է նախագահ Դոնալդ Թրամփին և սատարել Բեռնի Սանդերսի բոլորի համար բժշկական խնամքի մասին գաղափարին։
### 2020 թվականի նախագահական ընտրությունների քարոզարշավ
2019 թվականի հունվարի 21-ին հայտարարել է, որ մասնակցելու է Միացյալ Նահանգների նախագահական ընտրություններին։ Ըստ դիտորդների, լինելով ԱՄՆ-ում սևամորթ միակ սենատորը, Հարիսը մտադիր է վստահել հիմնականում այն պետություններին, որոնք հայտնի են իրենց ռասայական մեծ բազմազանությամբ, մասնավորապես Կալիֆոռնիայում և Հարավային Կարոլինայում։

Սենատում աշխատելիս ձեռք է բերել հանրաճանաչություն՝ լիբերալ օղակներում հաստատման գործընթացում Նախագահ Թրամփին, տարբեր պաշտոնների (մասնավորապես ՝ Ջեֆ Սեսիսի և դատավոր Բրեթ Քավանոուի) թեկնածուներին ուղղված սուր հարցերով, իսկ 2018 թվականի հոկտեմբերին աջակցել է մի օրինագծի, որը նախատեսված էր աշխատող ընտանիքներին լրացուցիչ տարեկան 6 հազար դոլար եկամուտ տրամադրման համար։ Նա հայտարարել է, որ անհրաժեշտ է ներգաղթի վերաբերյալ քրեական օրենսգիրքն ու օրենսդրությունը բարեփոխել, ինչպես նաև խոստացել է, որ կորպորացիաներից նախընտրական քարոզչության համար գումար չի վերցնի։

### 2024 թվականի նախագահական ընտրությունների քարոզարշավ

[մինի|266x266փքս|Նախընտրական քարոզարշավի պատկերանշանը՝ [Քամալա Հարիս|Հարիս - Ուոլց]]
Հուլիսի 21-ին Քամալա Հարիսը հայտարարեց իր 2024 թվականի նախագահական ընտրություններին մասնակցելու մասին, երբ Ջո Բայդենը պաշտոնապես դուրս եկավ ընտրապայքարից:

Հարիսը աջակցում է հղիության արհեստական ​​ընդհատման ազգային պաշտպանությանը, ԼԳԲՏ+ իրավունքներին և կլիմայի փոփոխությանն ուղղված օրենսդրությանը: Արտաքին քաղաքականության մեջ աջակցում է Ուկրաինային:

Նախագահ ընտրվելու դեպքում Հարիսը կդառնա Միացյալ Նահանգների առաջին կին և առաջին ասիական ծագմամբ ամերիկացի նախագահը:

## Անձնական կյանք
մինի|աջից|Հարիսը և ամուսինը գրառում են Յադ վա-Շեմ թանգարանի պատվավոր հյուրերի գրքում, Երուսաղեմ, նոյեմբերի 12, 2017 թվական)
2014 թվականի օգոստոսի 22-ին ամուսնացել է Դուգլաս Էմհոֆի (Douglas Emhoff) հետ, որը Լոս Անջելեսում գործող Venable LLP իրավաբանական ընկերությունում եղել է նրա գործընկերը:

Հարիսը չունի երեխաներ, սակայն առաջին ամուսինն ունի երկու երեխա։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի քաղաքական գործիչներ
Կատեգորիա:Time-ի վարկածով «Տարվա մարդ» ճանաչվածներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի կոնգրեսմեններ
Կատեգորիա:ԱՄՆ-ի նախագահական ընտրություններ 2020 թեկնածուներ
Կատեգորիա:Ամերիկացի իրավաբաններ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի փաստաբաններ
Կատեգորիա:Ամերիկացի ֆեմինիստներ
Կատեգորիա:Հովարդի համալսարանի շրջանավարտներ